На основу члана 60. став 1. тачка 2. Закона о јавним набавкама ("Службени гласник РС", број 124/12 у даљем тексту ЗЈН), Средња школа „Свети Сава“ Сомбор објављује:

**ПОЗИВ ЗА ПОДНОШЕЊЕ ПОНУДЕ**

**у поступку јавне набавке велике вредности**

**набавка добара - рачунарске опреме ЈНМВ бр. 02/2014**

**1. Подаци о наручиоцу**

 Наручилац: Средња школа „Свети Сава“ Сомбор

 Адреса:Подгоричка бр.7, 25000 Сомбор.

Интернет страница [***www.ss-svetisava.edu.rs***](http://www.ss-svetisava.edu.rs)

**2. Врста поступка јавне набавке**

 Предметна јавна набавка се спроводи у поступку јавне набавке мале вредности, у складу са Законом и подзаконским актима којима се уређују јавне набавке.

**3. Предмет јавне набавке**

 Предмет јавне набавке је набавка добра - рачунарске опреме за потребе Средње школе „Свети Сава“ у Сомбору.

 Назив и ознака из општег речника набавке „рачунарска опрема и материјал 30200000“.

**4. Право на учешће у поступку**

 Право на учешће у поступку предметне јавне набавке има понуђач који испуњава **обавезне и додатне услове** за учешће у поступку јавне набавке дефинисане чл. 75. и 76. ст.3. Закона и конкурсном документацијом.

**5. Подношење понуде**

Понуђач понуду подноси непосредно или путем поште у затвореној коверти, затворену на начин да се приликом отварања понуда може са сигурношћу утврдити да се први пут отвара. Коверат мора бити **оверен печатом понуђача на месту затварања**. На коверти се мора назначити **предмет и број јавне набавке**, као и **деловодни број понуде заведене код понуђача.** Незапечаћена понуда неће бити разматрана.

На полеђини коверте навести назив и адресу понуђача.

У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

Понуду доставити на адресу: **Средња школа „Свети Сава“, Подгоричка бр.7, 25000 Сомбор**, са назнаком: **,,Понуда за ЈНМВ – набавка добра: рачунарска опрема, ЈН бр. 02/2014. - НЕ ОТВАРАТИ”.**

Понуђач може да поднесе само једну понуду. Понуђач који је самостално поднео понуду не може истовремено да учествује у заједничкој понуди или као подизвођач.

У року за подношење понуде, понуђач може да измени, допуни или опозове своју понуду, на начин који је одређен у конкурсној документацији.

Понуда се доставља на обрасцима конкурсне документације, са свим неопходним доказима предвиђеним у конкурсној документацији. Понуда се попуњава на српском језику, читко.

Наручилац ће по пријему одређене понуде, на коверти у којој се понуда налази, обележити датум и сат пријема и евидентирати број и датум понуде према редоследу приспећа. Уколико је понуда достављена непосредно наручулац ће понуђачу предати потврду пријема понуде. У потврди о пријему наручилац ће навести датум и сат пријема понуде.

**6. Рок за подношење понуде**

 Понуда се сматра благовременом уколико је примљена од стране наручиоца у року од 8 дана од дана објављивања позива за подношење понуде на Порталу јавних набавки, односно до **08. децембра 2014. године, до 11.00 часова,** без обзира на начин подношења.

 Понуда која је примљена од стране наручиоца по истеку рока одређеном у позиву за подношење понуда сматраће се неблаговременом, а Комисија за јавну набавку ће је по окончаном поступку отварања понуда вратити неотворену понуђачу, са назнаком да је поднета неблаговремено.

**7. Место, време и начин отварања понуда**

Јавно отварање понуда ће се обавити дана **08. децембра 2014. године у 12.00 часова** у просторијама Средње школе „Свети Сава“, Подгоричка бр.7, Сомбор.

**8. Услови под којима представници понуђача могу учествовати у поступку отварања понуда**

 У поступку отварања понуда могу активно учествовати само овлашћени представници понуђача. Овлашћење за присуствовање отварању понуда мора бити оригинал, са бројем и датумом под којим је издато, оверено печатом и потписано од стране одговорног лица понуђача, а предаје се Комисији за јавну набавку непосредно пре почетка отварања понуда.

**9. Рок за доношење одлуке о додели уговора**

Наручилац ће, у складу са чланом 108. Закона о јавним набавкама, а на основу извештаја о стручној оцени понуда, донети одлуку о додели уговора у року од 10 дана од дана отварања понуда и доставити је понуђачима у року од три дана од дана доношења исте.

* + 1. **Обустава поступка**

 Наручилац ће, у складу са чланом 109. став 1. ЗЈН, донети одлуку о обустави поступка на основу извештаја о стручној оцени понуда, уколико нису испуњени услови за доделу уговора.

 Наручилац може, у складу са чланом 109. став 2. ЗЈН, да обустави поступак јавне набавке из објективних и доказивих разлога, који се нису могли предвидети у време покретања поступка и који онемогућавају да се започети поступак оконча, односно услед којих је престала потреба наручиоца за предметном набавком због чега се неће понављати у току исте буџетске године, односно у наредних шест месеци.

**11. Критеријум за избор најповољније понуде: *„*Најнижа понуђена цена*“****.*

**12. Контакт:** Љубица Балаћ, секретар школе, телефони 025/415-699; 432-810.

 Додатне информације и обавештења у вези са применом понуде понуђач може тражити у писменом облику на е-mail адресу sekretar@ss-svetisava.edu.rs

 Председник комисије

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Јелена Јовановић проф.информатике